text: Sydbank fyrer 89
  11 oktober 2011 kl. 07.49
  Danmarks fjerde største bank - Sydbank - fyrer 89 medarbejdere og sætter renten op.
  Banken begrunder fyringerne med den økonomiske afmatning, og at det er blevet dyrere at drive et pengeinstitut.
  Bankens kunder bruger i stigende grad pengeautomater og selvbetjeningsløsninger som NetBanken og den nye MobilBank. Derfor er behovet for medarbejdere ved kasserne i filialerne faldet væsentligt.
  Det tager banken nu konsekvensen af. Fra starten af november vil kasserne i størstedelen af filialerne kun være åbne i eftermiddagstimerne, meddeler Sydbank. 
  Sydbank sætter derudover renten op med 0,5 procentpoint.
  